D’oh!

D'oh! er et fast uttrykk som er benyttet av den fiktive animasjonsfiguren Homer Simpson fra den langvarige amerikanske animerte situasjonskomedien Simpsons (1989–fortsatt). Det er vanligvis benyttet når Homer skader seg selv, innser at han har gjort noe særdeles dumt, eller når noe fryktelig holder på å skje. Alle hans slektninger, Bart, døtrene Lisa og Maggie, hans far, hans mor, og hans halvbror, har også blitt hørt å ha benyttet det i tilsvarende omstendigheter. Ved noe få tilfeller har også Homer ektefelle Marge og selv mer perifere figurer som herr Burns og Sideshow Bob benyttet frasen.

I 2006 ble «d'oh!» listet som nummer seks på fjernsynskanalen TV Lands liste over de 100 fremste uttrykk fra fjernsynsunderholdning.«Dyn-O-Mite! TV Land lists catchphrases», USA Today, 28. november 2006«The 100 greatest TV quotes and catchphrases», TV Land, 2008. Arkivert fra originalen den 13. mars 2008 Den uttalte frasen «d'oh» er som lyd blitt registrert som et varemerke av selskapet 20th Century Fox.«Latest Status Info», TARR. Siden 2001 har ordet «doh» kommet i den engelske ordboken Oxford English Dictionary, men uten apostrofen.Shewchuk, Blair (17 juli 2001): «D'oh! A Dictionary update», CBC News. Den eldste dokumenterte bruken av lyden og frasen «d'oh» er i tallrike episoder av BBCs radioprogram It's That Man Again fra mellom 1945 og 1949, men OxfordWords blogg slår fast at «Homer var ansvarlig for popularisere det som et utbrudd av frustrasjon».«Ay caramba! A look at some of the language of The Simpsons» , Oxford Dictionaries, 17. april 2013

Dan Castellaneta er skuespilleren som framfører stemmen til Homer Simpson og den som har fått «d'oh!» til å lyde som det gjør.

 Referanser 

 Eksterne lenker 
 «d'oh» hos Wiktionary
 Den ytterste «D'oh»-liste
 Homer Simpson sier «D'oh!» 32 ganger (WAV), lydfil
 «D'oh! joins the Oxford English Dictionary», BBC News

Kategori:Simpsons
Kategori:Engelske ord og uttrykk

de:Die Simpsons#„Neinn!“
sv:Homer Simpson#Kända citat